Efter beboernes eget ønske skal Øgadekvarteret i det centrale Aarhus i en periode på to måneder lægge brosten til et forsøg med betalingsparkering.

Annonce

Det er slut med at parkere gratis i Øgaderne. Medmindre man er beboer.

<p>Her kan du se, hvilke gader der er omfattet af forsøgsordningen. Illustration: Nex</p>

Gæster skal fremover hive foret frem, hvis de skulle være så heldige at finde en af de forjættede, ledige parkeringspladser i kvarteret.

Fakta om forsøget Projektet løber fra 15. september til 15. november 2016.

I forsøgsperioden vil det ikke længere være muligt, at parkere gratis fra klokken 8-18 på hverdage og klokken 8-14 om lørdagen.

Der er en vejledning til betaling på opsatte skilte i området. Prisen for at parkere uden licens er den samme som på resten af kommunens parkeringspladser.

Forsøget vedrører ikke beboere med beboerlicens eller gæstelicens

Inden for projektområdet er der cirka 3.700 hustande.

Der bor cirka 7.000 personer i projektområdet.

Ud af de 3.700 hustande har 1.158 bil.

112 hustande har mere end én bil. Kilde: Aarhus Kommune

<p>Her kan du se, hvilke gader der er omfattet af forsøgsordningen samt hvor, du kan købe skrabebilletter. Illustration: Aarhus Kommune</p>

I hvert fald i en periode på to måneder henover efteråret, hvor Aarhus Kommune forsøger sig med betalingsparkering i det centrale byområde.

har tidligere beskrevet, hvordan beboerne i Øgaderne må cirkulere rundt i hele og halve timer for at finde et par kvadratmeter at smide bilen på. Og nu har kommunen altså lyttet til et forslag fra beboerne selv: Århus Stiftstidende, hvordan beboerne i Øgaderne må cirkulere rundt i hele og halve timer for at finde et par kvadratmeter at smide bilen på. Og nu har kommunen altså lyttet til et forslag fra beboerne selv:

»Aarhus Kommune undersøger, om betalingsparkering for bilister uden parkeringslicens giver bedre parkeringsforhold for beboerne og mindre trafik af biler, der leder efter en gratis parkeringsplads i de smalle gader«, hedder det i en pressemeddelelse.

Annonce

Idéen opstod på workshop

Beboernes ønske om betalingsparkering stammer fra en workshop tilbage i januar.

»Det bliver interessant at se i hvilket omfang, det bliver lettere for beboerne at finde en parkeringsplads, når det ikke længere er muligt for udefrakommende at parkere gratis i området«, siger Kristian Würtz (S), rådmand for Teknik og Miljø.

Medlem af Fællesrådet for Latinerkvarteret, Øgaderne og Nørre Steenbro, Thomas Kruse, er også spændt på resultatet af forsøget.

Han oplever selv jævnligt, at parkerende bilister kommer tilbage til deres bil og stiller p-skiven frem - og derved optager plads længere end de to timer, som det er lovligt at parkere gratis i dag.

»Jeg synes, at det er rigtigt spændende, at Aarhus Kommune afprøver et forsøg i 1:1 målestok. Det kan give en bedre fornemmelse af, om denne løsning kan være med til at løse de parkeringsproblemer, vi oplever«, siger Thomas Kruse, som

samtidig håber, at forsøget bliver fulgt op af bedre kollektiv trafik som alternativ til privatbilisme.

Annonce

Betaling med app og skrab

I forsøgsperioden gælder de samme regler i Øgaderne, som gælder på de fleste andre centrale kommunale parkeringspladser.

Forsøget løber fra 15. september til 15 november 2016. Områdets beboere vil stadig kunne parkere i området med deres beboerlicens, ligesom de stadig kan købe gæstelicens til deres gæster.

Derimod vil andre ikke længere kunne parkere gratis i området mellem klokken 08 og 18 på hverdage og klokken 08 og 14 om lørdagen. Betaling kommer til at foregå via en smartphone-app eller med skrabebilletter, som kan købes i en række lokale butikker og hos Borgerservice på Dokk1.

»Byens udvikling medfører helt naturligt nogle problemer med trængsel i midtbyens snævre gader. Derfor skal vi prøve at vænne bilisterne til eksempelvis at benytte byens nye store parkeringsanlæg ved Navitas og DOKK1 i stedet for at cirkulere rundt i de mindre gader. Aarhus har nogle gode centrale parkeringsmuligheder med korte gåafstande til city«, siger Kristian Würtz.